open-index/open-wikipedia-markdown huggingface dataset:
Բոկաչո 70

**Բոկաչո 70** («»), իտալաֆրանսիական գեղարվեստական ֆիլմ։ Այն բաղկացած է թվով չորս կինոնովելներից, որի սյուժեում ընկած է Բոկաչչոյի «Դեկամերոնը»։ Ֆիլմի ռեժիսորներն են Մարիո Մոնիչելին, Ֆեդերիկո Ֆելինին, Լուկինո Վիսկոնտին և Վիտտորիո դե Սիկան։

## Սյուժե
Բոլոր նովելները կապված են մի ընդհանուր թեմայով․ այստեղ կնոջ և տղամարդու փոխհարաբերություններն են։ Յուրաքանչյուր նովել մի ամբողջական ավարտուն ֆիլմ է։

### Ռենցո և Լուչանա ()
Սա հետաքրքրաշարժ պատմություն է մի կայտառ նորապսակների մասին, որոնք դժվարին ճանապարհ անցան՝ հաղթահարելով աղքատությունը։ Ի դեպ այս նովելը տեղ չգտավ Իտալիայի սահմաններից դուրս գտնվող երկրներում ցուցադրության ժամանակ։

* Ռեժիսոր՝ Մարիո Մոնիչելի
* Սցենար՝ Մարիո Մոնիչելի, Իտալո Կալվինո, Ջովանի Արպինո, Սուզո Չեկի Դ'Ամիկո
* Օպերատոր՝ Արմանդո Նանուցի
* Կոմպոզիտոր՝ Պիերո Ումիլիանի
* Դերերում՝ Մարիսա Սոլինաս՝ *Լուչանա*, Գերմանո Ջիլիոլի՝ *Ռենցո*, Սուզո Չեկի Դ'Ամիկո

### Դոկտոր Անտոնիոյի գայթակղումը ()
Սյուրռեալիստական պատմություն է, որի հիմքում ընկած է այն, որ պետք է գնահատել գեղեցկությունը։

* Ռեժիսոր՝ Ֆեդերիկո Ֆելինի
* Սցենար՝ Ֆեդերիկո Ֆելինի, Էնիո Ֆլայանո, Տուլիո Պինելի, Բրունելո Ռոնդի, Գոֆրեդո Պարիզե
* Օպերատոր՝ Օթելլո Մարտելի
* Կոմպոզիտոր՝ Նինո Ռոտա
* Դերերում՝ Անիտա Էկբերգ՝ *Անիտա*, Պեպինո Դե Ֆիլիպո՝ *դոկտոր Անտոնիո, Անտոնիո Ակվա՝ *կոմենդատորե Լա Պապա, Դոնաթելլա Դելա Նորե՝ *Դոնաթելլա*, Սիլվիո Բագոլինի, Ջակոմո Ֆուրիա

### Աշխատանք ()
Անգործությամբ և մենությամբ տառապող արիստոկրատների պատմությունն է։ Նրանք իրենց խնդիրները լուծում են հետևյալ կերպ․ կանայք՝ աշխատանք փնտրելով, տղամարդիկ՝ հաճույքների փնտրտուքով։ Արդյունքում նրանք ի վերջո գտնում են միմյանց։

* Ռեժիսոր՝ Լուկինո Վիսկոնտի
* Սցենար՝ Սուզո Չեկի Դ'Ամիկո, Լուկինո Վիսկոնտի
* Օպերատոր՝ Ջուզեպպե Ռոտունո
* Կոմպոզիտոր՝ Նինո Ռոտա
* Դերերում՝ Ռոմի Շնայդեր՝ *Պուպե*, Թոմաս Միլիան՝ *կոմս Օտավիո*, Ռոմոլո Վալլի, Ամեդեո Ջիրարդի, Պաոլո Ստոպա

### Վիճակախաղ ()
Պատմություն է գյուղական մի գեղեցկուհու մասին, ով համառորեն ձգտում է դուրս գալ չքավորությունից․ այդ առիթով նա կազմակերպում է մի «վիճակախաղ»։

* Ռեժ Վիտորիո դե Սիկա
* Սցենար՝ Չեզարե Ձավատինի
* Օպերատոր՝ Օթելլո Մարտելի
* Կոմպոզիտոր՝ Արմանդո Տրովայոլի
* Դերերում՝ Սոֆի Լորեն՝ *Զոյա*, Լուիջի Ջուլիանի՝ *Գաետանո*, Ալֆիո Վիտա՝ *Կուսպետ*, Նանդո Անգելինի, Վալենտինո Մակի

## Ծանոթագրություններ

## Արտաքին հղումներ
* Բոկաչո 70 
* Բոկաչո 70 

Կատեգորիա:1960-ականների իտալերեն ֆիլմեր
Կատեգորիա:1962 ֆիլմեր
Կատեգորիա:Ալմանախ ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆանտաստիկ ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Լուկինո Վիսկոնտիի ֆիլմեր
Կատեգորիա:Մարիո Մոնիչելիի ֆիլմեր
Կատեգորիա:Ֆեդերիկո Ֆելինիի ֆիլմեր
Կատեգորիա:Ֆրանսիական ֆանտաստիկ ֆիլմեր
Կատեգորիա:Ֆրանսիական ֆիլմեր
Վասիլի Բաժենով

**Վասիլի Իվանովիչ Բաժենով** (), ռուս ճարտարապետ, նկարիչ, ճարտարապետության տեսաբան, մանկավարժ, կլասիցիզմի ներկայացուցիչ, մասոն։ Ռուսական ակադեմիայի անդամ 1784 թվականից։
Վասիլի Բաժենովը, կրեմլյան պալատական եկեղեցու դպիրի որդին, արվեստի նկատմամաբ բնածին տաղանդը հայտնաբերել է դեռ մանկությունից, երբ հին մայրաքաղաքի տարբեր շենքեր էր արտանկարում։ Նկարչության նկատմամբ այդ ձիրքը գրավեց ճարտարապետ Դմիտրի Վասիլևիչ Ուխտոմսկու ուշադրությունը, և նա Բաժենովին ընդունեց իր դպրոցը։ Ուխտոմսկու դպրոցից Բաժենովը տեղափոխվեց գեղարվեստի ակադեմիա։ Այնտեղ նրա ճարտարապետական ընդունակություններն բացահայտվեցին այնքան, որ ճարտարապետության ուսուցիչ Սաավա Իվանովիչ Չևակինսկին տաղանդավոր երիտասարդին դարձրեց իր օգնականը Նիկոլաևյան ծովային տաճարի կառուցման գործում։ 1759 թվականի սեպտեմբերին Բաժենովն իր տաղադի զարգացման նպատակով ուղևորվեց Փարիզ, դառնալով գեղարվեստի ակադեմիայի՝ արտասահման գործուղված առաջին թոշակառուն։

## Կենսագրություն
800px|մինի|կենտրոն|Ցարիցին գյուղի համայնապատկեր: Նախագծային գծագիր

## Աշխատանքներ
### Իրականացված նախագծեր
### Չիրականացված նախագծեր
*Սմոլնիի ազնվազարմ օրիորդների ինստիտուտի շենքը (նախագիծը գովասանքի արձագանքներ ստացավ, սակայն այն մեծարեցին Ջակոմո Քվարենգիի անվամբ)
* Կրեմլյան մեծ պալատ (1768 թվական) (շինարարությունը սկսվել է, բայց դադարեցվել է 1775 թվականին՝ կապված Կրեմլի հին հուշարձաններին սպառնացող վտանգի հետ)։
*Թիանավային նավահանգստի վերականգնում Վասիլևյան կղզու (մերժվել է թանկության պատճառով)
*Հաշմանդամների տան նախագիծ
*Արհեստանոցների նախագիծ նավաշինարանների 
*Սմոլնիին մոտ մանեժի և արակչեևյան զորանոցի նախագիծ 
*Մասնակցել է կազանյան տաճարի նախագծմանը (1797 թվական)

## Հիշողություն
* Բաժենովի փողոց (Լիպեցկ).
* Բաժենովի փողոց (Կազան)
* Բաժենովի փողոց (Կալինինգրադ)
* Բաժենովի փողոց (Կալուգա)
* Բաժենովի փողոց (Ժուկովսկի (Մոսկվայի մարզ))
* Բաժենովի փողոց (Պենզա)
* Փոստային նամականիշեր. СССР, 1949 թվական.


Պատկեր:Фигурный-мост-02.jpg|Նախշավոր կամուրջ
Պատկեր:Фигурный-мост-06.jpg|Ճանապարհ դեպի Նախշավոր կամուրջ
Պատկեր:1й-кавалерский-корпус-01.jpg|Ասպետական 1-ին մասնաշենք
Պատկեր:3й-кавалерский-корпус-02.jpg|Ասպետական 3-րդ մասնաշենք
Պատկեր:Хлебный-дом-03.jpg|Հացատուն
Պատկեր:Оперный-дом-01.jpg|Օպերայի տուն
Պատկեր:Мост-через-овраг-04.jpg|Մեծ կամուրջը պուրակում
Պատկեր:Виноградные-ворота-02.jpg|Խաղողի ողկույզ կամարաձև մուտքում


## Գրականություն
*  (в пер., суперобл.)
*  (в пер., суперобл.)
* Неизвестные и предполагаемые постройки В. И. Баженова: Сборник. — М., 1951.
*  (в пер.)
* 

* *Пучков В. В.* В. И. Баженов и Михайловский замок в Петербурге: Новые материалы // Царицынский научный вестник.
* Василий Иванович Баженов: Письма. Пояснения к проектам. Свидетельства современников. Биографические документы / Сост., вступ. ст. и прим.  Герчука. — М.: Издательский дом «Искусство», 2001. — (Мир художника) — 304 с.

## Ծանոթագրություններ

Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Ռուս թարգմանիչներ
Կատեգորիա:Ռուս լեզվաբաններ
Կատեգորիա:Ռուս ճարտարապետներ
Կատեգորիա:Ռուս մանկավարժներ
Կատեգորիա:Ռուս նկարիչներ
Կատեգորիա:Ռուսական կայսրության ճարտարապետներ
Կատեգորիա:Ռուսաստանի գիտությունների ակադեմիայի անդամներ
Հովիկ Օհանյան

**Հովիկ Օհանյան** (), հայ ռազմական գործիչ, գեներալ-մայոր (2012)։

## Կենսագրություն
Հովիկ Ֆոլիկի Օհանյանը ծնվել է 1964 թվականի օգոստոսի 26-ին Վայոց ձորի մարզի Քարագլուխ գյուղում։ Ամունացած է, ունի 3 երեխա։

## Կրթություն
Ավարտել է Հայկական պետական մանկավարժական համալսարանի ֆիզկուլտուրայի ֆակուլտետը։ Ավարտել է նաև Մոսկվայի ռազմական ակադեմիան։

## Գործունեություն
1988 թվականին մասնակցել է Արենի, Խաչիկ գյուղերի ինքանպաշտպանությանը։ Այնուհետև համագյուղացիների, եղբայրների և մյուս վայոցձորցի տղաների հետ ստեղծում են հատուկ գունդ (57 հոգանոց)։ 1991 թվականին հատուկ գունդը մեկնել է Սիսիանի շրջանի Սառնակունք և այլ գյուղերի պաշտպանությանը։ Այնուհետև տեղափոխվել Հադրութի շրջան և ակտիվ մասնակցում Շամխոր, Խանաձոր, Դողանլար և այլ գյուղերի պաշտպանությանը։

1992 թվականին գունդը մասնակցել է Իջևանի Կիրանց գյուղի պաշտպանությանը։ Հետագայում համալրելով ջոկատը մասնակցում է Մարտակերտի և Ասկերանի ազատագրմանը՝ Ոսկեվազ, Փարուխ, Խրամորդ գյուղերում։ 1995 թվականին նշանակվել է Վայոց ձորի մարզի N զորամասի հրամանատարի տեղակալ, այնուհետև հրամանատար։

## Շքանշաններ
*Հայրենիքի ծառայության
*Անդրանիկ Օզանյան
*Մարշալ Բաղրամյան

## Կոչում
Ստացել է գեներալ-մայորի կոչում։

## Պաշտոն
ՀՀ ՊՆ հատուկ հանձնարարությունների գծով գեներալ։

## Ծանոթագրություններ

Կատեգորիա:ՀՀ զինված ուժերի գեներալ-մայորներ
Կատեգորիա:Հայ ռազմական գործիչներ
Մարգարեթ Հաչինսոն Ռուսո

**Մարգարեթ Հաչինսոն Ռուսո** (, ), քիմիկոս-ինժեներ, ով գծագրել է պենիցիլին արտադրող առաջին կոմերցիոն գործարանը։ Մարգարեթը նաև Քիմիկոս-ինժեներների ամերիկյան ինստիտուտի առաջին կին անդամն էր։

## Կենսագրություն
Մարգարեթ Հաչինսոնը ծնվել է 1910 թվականին Տեխաս նահանգի Հյուսթոն քաղաքում։ Հայրը հագուստի խանութ ուներ։ Ամուսինը՝ Ուիլյամ Ռուսոն, Մասաչուսեթսի տեխնոլոգիական ինստիտուտում դասավանդում էր քիմիական ճարտարագիտություն։ 1932 թվականին ավարտեց Ռայսի անվան համալսարանը և ստացավ բակալավրի գիտական աստիճան, իսկ 1937 թվականին՝ Մասաչուսեթսի տեխնոլոգիական ինստիտուտը՝ ստանալով քիմիական ինժեներիայի բնագավառում դոկտորի աստիճան։ Առաջին կինն էր, որ ԱՄՆ-ում ստացավ դոկտորի աստիճան այս բնագավառում։

Մահացել է 2000 թվականի հունվարի 12-ին Վեսթոնի իր տանը։

## Կարիերա
Պրոֆեսիոնալ կարիերան սկսեց E. B. Badger ընկերությունում (որտեղ հանդիպեց ապագա ամուսնուն) և Երկրորդ համաշխարհային պատերազմի ժամանակ վերահսկում էր ռազմավարական նշանակություն ունեցող պենիցիլինի և սինթետիկ կաուչուկի արտադրական գործարանի գծագրման աշխատանքները։ Աշխատում էր նաև ավիացիոն վառելիքի՝ օկտանի բարձր տոկոսով բենզինի մշակման վրա։ Նրա հետագա աշխատանքը կայանում էր բազմաթորման սյուների և Էթիլենգլիկոլի ու քացախաթթվի արտադրական գործարանի նախագծումը։

## Մրցանակներ և այլ գործունեություն
1955 թվականին Կին ինժեներների միության կողմից ստացավ մրցանակ տվյալ ոլորտում ձեռքբերումների համար։

1961 թվականին թոշակի անցավ և դարձավ Բոսթոնի սիմֆոնիկ նվագարանի վերակացուն։

Առաջին կինն էր, որ 1983 թվականին Քիմիկոս-ինժեներների ամերիկյան ինստիտուտի կողմից արժանացավ մրցանակի։

## Ծանոթագրություններ

Կատեգորիա:Վեսթոն քաղաքում մահացածներ
Կատեգորիա:Ամերիկացի քիմիկոս-ինժեներներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Ճարտարագետներ
Կատեգորիա:Ամերիկացի կին ճարտարագետներ
Կատեգորիա:Ամերիկացի կին գիտնականներ
Կատեգորիա:Փիլիսոփայական գիտությունների դոկտորներ
Օդի հարաբերական խոնավություն

[thumb|[Խոնավաչափ]]
**Հարաբերական խոնավություն**, ջրային գոլորշիների պարցիալ ճնշման հարաբերակցությունը գազում (առաջին հերթին, օդում) հագեցած գոլորշիների հավասարակշռված ճնշմանը տվյալ ջերմաստիճանի դեպքում։ Նշանակվում է հունարեն φ տառով։

## Բացարձակ խոնավություն
Օդի բացարձակ խոնավությունն օդի մեկ խորանարդ մետրում պարունակող խոնավության քանակությունն է։ Փոքր քանակության պատճառով սովորաբար չափվում է գ/մ³-ով։ Սակայն, հաշվի առնելով այն, որ օդի որոշակի ջերմաստիճանի դեպքում, նրա մեջ առավելագույնս կարող է պարունակել միայն որոշակի քանակությամբ խոնավություն (ջերմաստիճանի բարձրացմամբ խոնավության այդ առավելագույն հնարավոր քանակությունը մեծանում է, օդի ջերմաստիճանի իջեցմամբ օդի առավելագույն հնարավոր խոնավության քանակությունը նվազում է), ստեղծվել է «բացարձակ խոնավություն» հասկացությունը։

## Հարաբերական խոնավություն
Համարժեք սահմանումը օդում առկա ջրային գոլորշու համադրությունն է առավելագույն հնարավոր խոնավությանը տվյալ ջերմաստիճանի դեպքում։ Չափվում է տոկոսով և որոշվում է բանաձևով՝
:::  RH = {p_{(H_2O)} \over p^*_{(H_2O)}} \times 100\% 

որտեղ՝  RH_{\,_\,}  - դիտվող զանգվածի (օդի) հարաբերական խոնավությունն է,

 {p_{(H_2O)}}  - զանգվածում առկա գոլորշիների պարցիալ ճնշումն է,

 {p^*_{(H_2O)}}  - հագեցված գոլորշու հավասարակշռված ճնշումն է։

Ջրի հագեցած գոլորշիների ճնշումը ուժեղ աճում է ջերմաստիճանի բարձրացման ժամանակ։ Այդ պատճառով գոլորշու հաստատուն կոնցենտրացիայի հետ օդի իզոբար (այսինքն մշտական ճնշման դեպքում) սառեցման դեպքում գալիս է այն պահը (ցողի կետ), երբ գոլորշին հագենում է։ Ընդ որում, «ավելորդ» գոլորշին կոնդենսացվում է մառախուղի կամ սառույցի բյուրեղիկների տեսքով։ Ջրային գոլորշու հագեցման և կոնդենսացման գործընթացները մեծ դեր են խաղում մթնոլորտի ֆիզիկայում։

## Հարաբերական խոնավության գնահատում
Ջրա-օդային զանգվածի հարաբերական խոնավությունը կարող է գնահատվել, եթե հայտնի է նրա ջերմաստիճանը (*T*) և ցողի կետի ջերմաստիճանը (*T<sub>d</sub>*)։ Որոշվում է հետևյալ բանաձևով՝

:::  RH =  \times 100\%, 

որտեղ *P<sub>s</sub>* – հագեցած գոլորշու ճնշումն է համապատասխան ջերմաստիճանի համար, որը կարող է որոշվել Արդեն Բակի բանաձևով։

:::  P_s(T) = 6.1121 \exp \left( \frac {(18.678 - T/234.5) \times T} {257.14 + T} \right), 

որտեղ *T* – ջերմաստիճանն է Ցելսիուսի սանդղակով, *P<sub>s</sub>* – ճնշումն ըստ Պասկալի։ Բացասական ջերմաստիճանների համար հեղուկ փուլի բացակայության դեպքում կիրառվում է Բակի այլ բանաձև՝

:::  P_s(T) = 6.1115 \exp \left( \frac {(23.036 - T/333.7) \times T} {279.82 + T} \right). 
Ավելի ճշգրիտ հաշվարկների համար կարելի է օգտվել Գոֆ Գրետչի կամ ավելի ժամանակակից՝ Ա. Վեքսլերի, ITS-90 մոդելներից, Д. Зонтага.:

## Մոտավոր հաշվարկ
Հարաբերական խոնավությունը մոտավոր կարելի հաշվարկել հետևյալ բանաձևով՝

::: R\!H\approx 100-5(T-T_{d}).

Այսինքն, օդի ջերմաստիճանի և ցողի կետի Ցելսիուսի յուրաքանչյուր աստիճանի հետ հարաբերական խոնավությունը իջնում է 5 %-ով։ 
Բացի այդ, հարաբերական խոնավությունը կարելի է գնահատել խոնավաչափային դիագրամով։

## Տես նաև
* Գոլորշացում
* Հագեցած գոլորշի
* Գերհագեցած գոլորշի

## Ծանոթագրություններ

Կատեգորիա:Կլիմա
Կատեգորիա:Ֆիզիկական մեծություններ
Հյուսելու համաշխարհային օր

**Հյուսելու համաշխարհային օր**, այս տարի հյուսելու համաշխարհային օր նշվեց հունիսի 11-ին։

## Պատմություն
Սկսած 2005 թվականից` հունիսի 2-րդ շաբաթ օրը նշվում է «տարօրինակ» տոներից մեկը` հանրության մեջ հյուսելու միջազգային օրը։ Առաջին անգամ Հյուսելու Համաշխարհային օրը նշվել է Փարիզում։ Այս զվարճությունը, որը դարձավ սովորություն, մտածել է հյուսելու մեծ սիրահար Դանիելա Լենդսը։ Այդ օրը բոլոր նրանք,ովքեր սիրում են գործել շյուղով կամ կեռիկով, հավաքվում են քաղաքի որևիցե հասարակական վայրում` այգում, սրճարանում, զբոսայգում, և սկսում են զբաղվել իրենց սիրելի գործով։ Ժանամակի ընթացքում հրապարակային հյուսելու սովորությունը գրավեց նաև ուրիշ երկրների բնակչուհիներին (տոնը նշվում է, օրինակ, ԱՄՆ-ում, Անգլիայում, Շվեցարիայում, Ֆինլանդիայում, Նորվեգիայում, Էստոնիայում)։ Այս գործողությունն նույնիսկ ունի իր խորհրդանիշը, որի վրա պատկերված են 2 շյուղեր` Եվրոպայի քարտեզի ֆոնի վրա։

Իմիջիայլոց այս գործողությունը ստացել է բարեգործական բնույթ։ Հաճախ այդ օրը ձեռագործները իրենց գործած բոլոր իրերը նվիրաբերում են աղքատ քաղաքացիներին կամ ցուցադրում են շուկաներում, իսկ հավաքված շահույթը կրկին ուղղվում է կարիքավորներին օգնելու համար։ Առավել ակտիվ հյուսողները փորձում են «կապել» ամբողջ աշխարհը. իրենց գործվածքները ուղարկում են հեռավոր երկրներ և նույնիսկ հեռավոր մայրցամաքներ։ Բացի այդ համաշխարհային գործելու օրը կազմակերպվում են գործվածքների ցուցահանդեսներ, նորաձևության ցուցադրություններ, ինչպես նաև վարպետաց դասընթացներ նրանց համար, ովքեր ցանկանում են սովորել այդ ոչ հեշտ, բայց հետաքրքիր զբաղմունքը։ Ըստ տարբեր աղբյուրների` այսօր հյուսելու համաշխարհային օրը անց է կացվում երկրագնդի ավելի քան 350 քաղաքներում։

## Ծանոթագրություններ

Կատեգորիա:Միջազգային օրեր
Ագրոտուրիզմ

մինի
մինի
մինի
**Ագրոտուրիզմ**, հանգիստ գյուղական վայրերում։ Տուրիզմի այս ձևը զբոսաշրջիկներին հնարավորություն է տալիս վայելելու էկոլոգիապես մաքուր սննդամթերք, ծանոթանալու գյուղական կյանքին, գյուղմթերքների մշակման ու արտադրության գործընթացին, տուրիստները կարող են մասնակցել կաթնամթերքների արտադրությանը գյուղական պայմաններում, վայելելու իրենց հանգիստն մաքուր օդի պայմաններում և այս ամենը համեմատաբար մատչելի գներով։ Այս ամենով, և ոչ միայն, պայմանավորված ագրոտուրիզմը մեծ հետաքրքրություն է առաջացնում տուրիստների մոտ, ինչն էլ անմիջականորեն ազդում է գյուղատնտեսության զարգացմանը, գյուղմթերքների շուկայի ընդլայնմանը, ինչն էլ բերում է գյուղաբնակների կյանքի բարելավմանը և կրճատում է գործազրկության մակարդակը։ Վերջինս էլ երկրի տնտեսության վրա տուրիզմի ուղղակի կամ անուղղակի ազդեցության վառ օրինակ է։

## Հանրային իրազեկում
Տուրիստների մի մասը ցանկանում է այցելել գյուղական վայրեր, որպեսզի հանդիպի ագարակատերերի և վերամշակողների և զրույցներ անցկացնի սննդի ստեղծման ու վերամշակման ուղիների մասին, տուրիստներից հատկապես երեխաները, երբ առաջին անգամ այցելում են գյուղական վայրեր իրենց համար բացահայտումներ են անում. օրինակ՝ թե ինչպես է ստեղծվում կաթը, կամ որ եգիպտացորենն աճում է դաշտերում, որ խնձորն աճում է ծառի վրա և այլն։ Ագարակատերերը, օգտվելով տուրիստների նման հետաքրքրվածությունից, մեծ թվով այցելուներ ունենալու համար բարձրացնում են իրենց արտադրանքի որակը և գովազդի շուկայում իրազեկումը արտադրանքի մասին։

## Ծանոթագրություններ

Կատեգորիա:Զբոսաշրջություն
Մոլինյուի խնդիր

**Մոլինյուի խնդիր** (), փիլիսոփայական հարց որոշակի մտավոր փորձի մասին։ Խնդիրը կարճ կարելի է շարադրել հետևյալ կերպ. «Եթե ի ծնե կույր մարդը կարող է շոշափելով տարբերել գնդի կամ խորանարդի տեսք ունեցող առարկաներ, ապա կարո՞ղ է նա, տեսնելու հնարավորություն ստանալով, տարբերակել այդ առարկաները միայն տեսողությամբ` առանց շոշափելու»։

Համաձայն Սթենֆորդի փիլիսոփայական հանրագիտարանի` Մոլինյուի խնդիրը դարձել է փիլիսոփայության ամենաշատ քննարկվող հարցերից մեկը, որին ուղղակիորեն կամ անուղղակիորեն առնչվել են ինչպես փիլիսոփա-տեսաբանները, այնպես էլ փորձարար-հետազոտողները։

## Հարցի ձևակերպում
Հարցը ձևակերպել է բնափիլիսոփա Վիլյամ Մոլինյուն դեռևս 1688 թվականին Ջոն Լոքին ուղղված նամակում։ Ի դեպ, Մոլինյուի կինը կույր էր, բայց ոչ ի ծնե։ Մոլինյուն իր «Մարդկային մտածելակերպի փորձ» աշխատության մեջ շարադրել է այդ հարցը, որը շուտով հայտնի է դարձել լայն հասարակությանը։ Լոքին ուղղված էր հետևյալ հարցը.

Երկու մտածողներն էլ հակված էին այն տեսակետին, որ հարցը բացասական պատասխան ունի։

## Փորձարարական լուծում
Խնդրի լուծման առաջին փորձերը կատարվել են 1728 թվականին։ Անգլիացի բժիշկ, մանկավարժ Վիլյամ Չեսելդենը հրատարակել է ի ծնե կույր երեխայի` կատարակտից բուժվելու հաշվետվություն։ Չեսելդենը գրել է, որ տեսողություն ձեռք բերելուց հետո տղան չի կարողացել տարբերակել առարկաները, չնայած դրանք ձևով և չափով տարբերվում էին։ Հաշվետվությունը քննադատողները պնդում էին, որ տղայի աչքերը վիրահատությունից հետո կարող էին այդքան էլ լավ չտեսնել, իսկ Չեսելդենը կարող էր շփոթեցնող հարցեր տալ տղային։

1950 թվականին անգլիացի կենսաբան, նեյրոֆիզիոլոգ Ջոն Զախարի Յանգը իր ռադիոդասախոսության մեջ պատմել է, որ երբ տեսողություն ստացած մարդուն դրանից մեկ շաբաթ անց ցույց են տվել նարինջ, նա ասել է, որ այն ոսկուց է։ Իսկ երբ հարցրել են, թե ինչ տեսք ունի առարկան, նա պատասխանել է. «Տվե'ք այն շոշափեմ և Ձեզ կասեմ»։

2007-2010 թվականներին Մասաչուսեթսի տեխնոլոգիական ինստիտուտի հնդիկ գիտնական Պավան Սինխի գլխավորությամբ վիրաբուժական միջոցով բուժել են ի ծնե կույր հինգ հիվանդների` 8-17 տարեկան երեխաների և դեռահասների։ Պարզվել է, որ չնայած տեսողություն ստացած մարդիկ արագ սովորել են ընկալել տեսողական տեղեկություններ, սակայն վիրահատությունից հետո ընկած ժամանակահատվածում չեն կարողացել տարբերել առարկաները, որոնք նրանք տեսել են և քիչ առաջ շոշափել։ Այսպիսով` Մոլինյուի խնդիրը, ամենայն հավանականությամբ, բացասական պատասխան է ենթադրում։

## Ծանոթագրություններ

Կատեգորիա:Հոգեբանական հասկացություններ
Կատեգորիա:Փիլիսոփայական տերմինաբանություն
Երկարադունչ թիթեռ ձուկ

**Երկարադունչ թիթեռ ձուկ** կամ **հելմոն** (), հելմոններ (*Chelmon*) ընտանիքի (*Chaetodontidae*) ձուկ։

Երկարադունչ թիթեռ ձուկ (), քորդավորներ տիպի անողնաշարավորների ենթատիպի ատամնավոր ընտանիքի ծովային ձկնատեսակ։

Ձկների ունեն դեղին և երկար մռութ։ Փոքր ձկնեը նման են մեծերին։ Մեջքի թեփուկների վրա կան 9 դեղին և 28-30 նուրբ ճառագայթներ։ Երկարադունչ մռութը հարմարեցված է անողնաշարավորների ընտանիքին պատկանող ձկների սնման համար։

Բնակվում է քարքարոտ ափերի երկարությամբ, կորալյան խութերում և գետերի վտակներում, ինչպես նաև աղի ծովային ջրերում։ Կարող են բնակվել 1-ից մինչ 41 մետր ծովային և ջրային խորություններում։ Ապրում են միայնակ կամ զույգերով։ Հանդիսանում են տվյալ տարածաշրջանի էնդեմիկ կենդանիներ։ Բազմացման շրջանում կազմում են զույգեր։
Կենդանիների տարածվածության արեալը ձգվում է Հարավային Ճապոնիայից և Թայվանից մինչև Կորալյան եռանկյունի՝ Հյուսիսային Թայլանդ, Նիկոբար, Սողոմոնյան կղզիներ և Հյուսիսային Ավստրալիա։

Դրանց որսում են ակվարիումային առևտրի մեջ օգտագործելու համար։ Սակայն բացակայում են տվյալներ այն մասին, թե որքանով է այն ազդում ձկների այդ տեսակի բազմացման վրա։

## Սնունդ

19-րդ դարի կեսերին երկարադունչ երկարադունչ թիթեռ ձուկը առաջացրել է շատ մեծ հետաքրքրություն գիտնականների մեջ, ովքեր էչնկարագրում էին, որ նրանք սնվում են միջատներով և դրանց գտնում են հետևյալ կերպ․ նկատելով թփի վրա նստած միջատներին, ջրից դուրս են հանում գլուխները, արագ բերանից դուրս նետում ջուրը և թրջված միջատին բերանի մեջ վերցնելով՝ մտնում ջուր։ Այդիսկ պատճառով նրանց հաճախ անվանում են «*ցայտիչ*» ձկներ։

Սակայն, հետագա դիտարկումները ցույց են տվել, որ դա իրականությանը չի համապատասխանում։ Այդ պատմությունները ծագել են այն փաստից, որ նրանց շփոթում են գծավոր ցայտիչներ - նույն գույնի ձկների հետ, որոնք պատկանում են միևնույն ընտանիքին։ Ուսումնասիրություններից պարզվեց, որ երկար դունչը ծառայում է նրա համար, որ արագ գտնում և որսում են սնունդ, որը կարող է լինել տարբեր փոքրիկ ջրային կենդանիներ, որոնք կարող են թաքնված լինել քարերի արանքում։ Դրանք կազմում են նրանց հիմնական սնունդը։.

## Ծանոթագրություններ

Կատեգորիա:Կենդանիներ նկարագրված է 1758
Գաբրիել հրեշտակ

[thumb|240px|Գաբրիել հրեշտակ, բյուզանդական պատկեր, [Տրետյակովյան պատկերասրահ]]
[thumb|240px|[Հրեշտակի ոսկի մազերը (Գաբրիել հրեշտակ), Նովգորոդյան պատկեր XII դարа, ռուսական թանգարան]]

**Գաբրիել հրեշտակ**, հուդդայական։ Այս անունը բառացիորոն նշանակում է Աստծո մարդ, իմ ուժը։ Միայն երկու հրեշտակների անուններն են գրված Աստվածաշնչում` Գաբրիել հրեշտակինը և Միքայել հրեշտակապետինը։

## Հուդդայականություն
Հուդդայականության մեջ Գաբրելը հինգ հրեշտակապետերից մեկն է․ Գաբրիել, Միքայել, Երեմիել, Ուրիել, Ռաֆայել։ Այս հինգ հրեշտակապետերը աղոթքի ժամանակ հաճախ հիշատակվում են միասին։

Իսրայելի յուրաքանչյուր երեք ցեղ ունի իր պահապան հրեշտակները՝ ի դեմս չորս հրեշտակապետերի, Միքայելն ու Գաբրելի պաշտպանում են հրեաներին հետևողներից (Յալկուգ Խադաշ) և աղոթում են մարդկության բարօրության և հրեաների գերությունից ազատման համար։ Բացի այդ Գաբրելը համարվում է մահվան հրեշտակ։ Նա գալիս է գերագույն դատարանի կողմից՝ հարթ դանակը ձեռքին։

## Քրիստոնեություն
Ըստ քրիստոնեական գիտության Գաբրիելը բացահայտում է Աստծո գիտությունը։ Հին Կտակարանի միջոցով Դանիել մարգարեն բացահայտում է Գաբրելի գաղտնիները։ Ղուկասի ավետարանի համաձայն՝ Գաբրելը հայտնվում է Զաքարիային տաճարի մոտ և հայտնում Աստծո Որդու ծնվելու լուրը։ Բայց Զաքարիա անվստահություն է ցուցաբերում։ Ըստ Ղուկասի ավետարանի 6-րդ ամսում Գաբրելը հայտնում է Մարիամ Աստվածածնի առաջ և հայտնում Հիսուսի Որդու ծննդյան բարի լուրը։

## Իսլամ
Իսլամում Ջիբրիել, Գաբրիելի փոխարեն։ Ալլահի հրեշտակներին մոտ չորսից մեկը։ Ջիբրելը նույն զգաբրելը, համարվում է Ալլահի և մարգարեների միջև միջնորդ, այդ թվում նաև Մուհամեդի։

## Հետաքրքիր փաստեր
1972 թվականի սեպտեմբերի 22-ին Հռոմի պապ Պողոս IV-ը ստորագրել է նամակ Վիեննայի արքեպիսկոպոսին, որի համաձայն Գաբրելը համարվում է լրաբերի հովանավորը։

## Տես նաև
* Ջիբրիլ
* Գաբրիել

## Ծանոթագրություններ

## Արտաքին հղումներ
* Иконы архангела Гавриила
* Архангел Гавриэль Ангелы в Иудаизме.

Կատեգորիա:Հրեշտակապետեր
Իվանգայ

**Իվանգայ** (, , իրական անունը՝ **Իվան Ռոմանովիչ Ռուդսկոյ**, , , ), ուկրաինական և ռուսական վիդեոբլոգեր։

## Կենսագրություն
Իվանը ծնվել է 1996 թվականի հունվարի 19-ին Ուկրաինայի Դնեպրոպետրովսկի մարզի Վերինդնեպրյան շրջանի Անովկա գյուղում։ Մայրը տնտեսագետ է, հայրը՝ անասնաբույժ։ Դպրոցում համարվում էր գերազանցիկ։ Սովորել է Դնեպրոպետրովսկի Օլես Գոնչարի անվան ազգային համալսարանում կիրառական մաթեմատիկայի ֆակուլտետում, սակայն ժամանակից շուտ ավարտել է ուսուցումը։ Տեղափոխվել է Մոսկվա (Ռուսաստան)։

## Արվեստ
Իր էջը՝ EeOneGuy անունով, YouTube֊ում գրանցել է 2013 թվականի մարտի 19-ին։ 2015 թվականին մասնակցություն է ունեցել YouTube Rewind֊ի նկարահանման ժամանակ, Lenovo֊ի գովազդներում և Videofan փառատոնում։
 
2016 թվականի սկզբին Իվանը ավելի քան 7 միլիոն հետևորդ է հավաքել իր YouTube֊ի ալիքում և համարվում է ամենապահանջված վիդեոբլոգերներից մեկը։ 2016 թվականի ապրիլի ընթացքում, ըստ VSP Stats տվյալների, EeOneGuy֊ի մոտավոր ամենամսյա եկամուտը կազմել է գրեթե քսան հազար դոլար։ Իվանը լսարան է գրավում տարբեր ձևերով․ երգում է կարաոկեում, խաղում է հանրահայտ խաղեր, ինչ֊որ բան է գրազի համար անում, հետևորդների հարցերին է պատասխանում, ոչ բարդ հնարքներ է ցույց տալիս կամ հումորներ է անում։ «Афиша Daily» և «Газета. Ру» հրատարակչությունները նշում են, որ վիդեոբլոգի հիմնական լսարանը դեռահաս աղջիկներն են։ Իր տեսահոլովակների դիտումների թիվը գերազանցում է մեկուկես միլիարդը։ 2016 թվականի սկզբի համաշխարհային վարկանիշների համաձայն՝ ալիքը գերազանցել է NBA֊ի, Էնրիկե Իգլեսիասի, Լեդի Գագայի և Vice֊ի ալիքների դիտումները։

2016 թվականին Սաշա Սփիլբերգի և Մարիանա Ռոյի հետ միասին գլխավոր դերերից մեկն է կատարել Bazelevs ստուդիայի (պրոդյուսեր՝ Տիմուր Բեկմամբետով) «Հրաշագործ OS» ֆիլմում (ռեժ. Մաքսիմ Սվեշնիկով)։

2016 թվականի նոյեմբերին նրա ալիքին բաժանորդագրվածների թիվը գերազանցեց 10000000- ը (տասը միլիոն)։

## Անձնական կյանք
Իվան Ռուդսկոյը սերտ հարարաբերությունների մեջ է եղել Մարյանա Ռոժկովայի (Մարյանա Ռո) հետ, որի հետ ծանոթացել է 2014 թվականին։ Մարիանան ևս վիդեոբլոգեր է YouTube-ում։ 2016 թվականին զույգը բաժանվել է։

## Ծանոթագրություններ

## Արտաքին հղումներ

Կատեգորիա:Հեռուստատեսային պրոդյուսերներ
Կատեգորիա:Բեմական կեղծանուններ
Լազանիաս

**Լազանիաս** (), գյուղ Կիպրոսի Հանրապետության Նիկոսիայի շրջանում։ Գյուղը գտնվում է մայրաքաղաք Նիկոսիայից հարավ-արևմուտք, ծովի մակարդակից 900 մետր բարձրության վրա՝ Մախերաս վանքի դիմաց։

## Պատմություն
Գյուղի առաջացումը և զարգացումը կապված է 1160 թ. Մախերաս վանքի կառուցման հետ։ Վանքի կուսակրոններ Իգնատին և Պրոկոպին Կիպրոսի կայսր Մանուիլ I Կոմնենոսի հովանու ներքո սկսեցին զարգացնել շրջակա մի քանի գյուղերը, քանի որ վանքը ստացել էր արտոնություններ դրանց նկատմամբ։ Մի քանի վանականներ ծնունդով Լազանիաս գյուղից էին։ Նրանց շարքում էր նաև եպիսկոպոս Անֆիմոսը։
 
1192 թվականից սկսվեց Կիպրոսի ֆրանկոնացման ժամանակահատվածը և վանքի բոլոր արտոնությունները զրոյականացվեցին, որը բերեց ուղղափառ բնակչության, մասնավորապես վանքի բացասական վերաբերմունքի և կառավարությունը ստիպված մահապատժի ենթարկեց 13 կուսակրոնի։
 
Գյուղը անվանումը ստացավ այդ իրադարձություններից հետո, որը Լուզինյան ազգանվան հնչյունափոխված տարբերակն է։ Հայտնաբերվել են ավերակներ, որոնք հավանաբար մնացել են Լուսինյանների պալատից։

## Բնակչություն
2011 թվականի տվյալներով գյուղում ապրում է 39 մարդ։ Նարկայումս գյուղում աշխատում է ռեստորան, որտեղ սպասարկվում են Մախերաս վանական համալիրի այցելուները և մոտակա գյուղերի բնակիչներ։ Գյուղը հանդիսանում է լուսանկարչության սիրահարների զբոսանքի վայր։

## Ժողովրդագրություն

## Տես նաև
* Մախերասի վանական համալիր
* Նիկոսիայի շրջան

## Ծանոթագրություններ

## Արտաքին հղումներ
* Լուսանկարներ Լազանիաս գյուղից 
* Գյուղի անվան պատմությունը 

Կատեգորիա:Կիպրոսի գյուղեր
Սուրբ Ցեցիլիայի եկեղեցի (Քյոլն)

**Սուրբ Ցեցիլիայի եկեղեցի** (), կաթոլիկական նախկին եկեղեցի գերմանական Քյոլն քաղաքի հարավային հին հատվածում (:de: Köln-Altstadt-Süd) (Հյուսիսային Հռենոս-Վեսթֆալիա)։ Եկեղեցին գտնվում է Cäcilienstraße և Cäcilienkloster փողոցների հատման վայրում։

thumb|220px|left|Բազիլիկի հատակագիծը

Սուրբ Ցեցիլիայի եկեղեցին իրենից ներկայացնում է ռոմանական եռանավ բազիլիկ՝ առանց տրանսեպտի։ Դասն ու հարավային կողմնային նավը ավարտվում են կիսաշրջանաձև ապսիդով։ Հյուսիսային կողմնային նավը ապսիդի հետ միասին ավարտվում է ավանդատնով։ Եկեղեցին Քյոլնում առանձնանում է շատ պարզ ճարտարապետությամբ և ներքին կահավորմամբ, ի տարբերություն մյուս ռոմանական եկեղեցիների։
ձախից|մինի|220x220px|Եկեղեցու կենտրոնական նավը
thumb|220px|left|Եկեղեցու ներքին բակը

## Պատմություն

9֊րդ դարում Սուրբ Ցեցիլիա եկեղեցու տեղում առաջացավ կանանց մենաստան՝ կուսաստան։ Նախկինում ենթադրում էին, որ այդ տեղում առաջացել է Քյոլնի առաջին տաճարը։ Սակայն վերջին տարիների պեղումների արդյունքը հակառակն ապացուցեց։ Պեղումների ժամանակ գտնվեցին ոչ մեծ ուղղանկյունաձև եկեղեցու հիմքեր։
10֊րդ դարից սկսվեց նոր եկեղեցու շինարարական աշխատանքները։ Սակայն միջոցների մշտական սղության պատճառով երկարաձգվեց եկեղեցու ավարտումը։ Պահպանվել է մի փաստաթուղթ, որում հայտնվում է, որ Քյոլնի արքեպիսկոպոս Բրունո Մեծը վանքին է կտակել շուրջ 50 ֆունտ արծաթ՝ որպեսզի ավարտվի շինարարությունը։
1474 թվականին եկեղեցու շենքը հանձնում է Ավգուստինյան եկեղեցու վանականներին։ Հենց այդ ժամանակահատվածին է վերաբերում նաև ավանդատան շինարարությունն ու ռոմանական տանիքի փոխարինումը կամարակապով։
Երկրորդ համաշխարհային պատերազմի տարիներին Բրիտանիայի ավիացիայի կողմից Քյոլնի ստրատեգիական ռմբակոծության ժամանակ ավերվում է Սուրբ Ցեցիլիայի եկեղեցին։ Հետպատերազմյա տարիներին եկեղեցին վերականգնվեց իր առաջնային՝ ռոմանական տեսքով։
1956 թվականից սկսած եկեղեցում իր գործունեությունն է սկսում ծավալել Միջնադարյան արվեստի թանգարանը (:de: Museum Schnütgen), որը կրում է Ալեքսանդրա Շնյուտգենի (:de: Alexander Schnütgen) անունը։ Վերջինս 1906 թվականին Քյոլնին է նվիրել իր հավաքածուն, որը և հանդիսացավ թանգարանի հիմնական մասը։

## Ծանոթագրություններ

## Գրականություն

* *St. Peter und St. Cäcilien in Köln* von Heinz Firmenich, 1976, ISBN 3880940185
* *Das Kloster Maria zum Weiher vor Köln (1198—1474) und sein Fortleben in St. Cäcilien bis zur Säkularisation* von Irene Gückel, ISBN 392297743X
* Sabine Czymmek, Die Kölner romanischen Kirchen, Schatzkunst, Bd. 1, Köln 2008 (=Colonia Romanica, Jahrbuch des Fördervereins Romanische Kirchen Köln e. V., Bd. XXII, 2007), S. 123—128, ISBN 978-3-7743-0422-2

## Արտաքին հղումներ

* Սուրբ Ցեցիլիա եկեղեցին «Քյոլնի ռոմանական եկեղեցիները»կայքում
* Սուրբ Ցեցիլիա եկեղեցին «Քյոլնի հին քաղաք» կայքում 

Կատեգորիա:Ռոմանական ճարտարապետություն
Կատեգորիա:12-րդ դարի ճարտարապետություն
Կատեգորիա:Գերմանիայի տաճարներ
Շտեֆան Կունց

**Շտեֆան Կունց** (, ), նախկին գերմանացի ֆուտբոլիստ, Եվրոպայի չեմպիոն, ով խաղացել է հարձակվողի դիրքում։ Ներկայումս հանդիսանում է գերմանական «Կայզերսլաուտերնի» տնօրենը։

## Կարիերա
Կունցի ֆուտբոլային կարիերան սկսել է 1983 թվականին և շարունակվել մինչև 1999 թվականը։ Այս ընթացքում նա անցկացրել է 449 հանդիպում Բունդեսլիգայում և հեղինակել 179 գնդակ։ Երկու անգամ՝ 1986 և 1999 թվականներին նվաճել է Բունդեսլիգայի լավագույն ռմբարկուի տիտղոսը։

Տարբեր տարիներին Կունցը հանդես է եկել Նոյնկիրխենի Բորուսիայում, Բոխումում, Յուրդինգենում, Կայզերսլաուտերնում, Բեշիկթաշում և Արմինիայում։

Ազգային հավաքականում Շտեֆան Կունցն անցկացրել է 25 հանդիպում և խփել է 6 գնդակ, իսկ 1996 թվականին դարձել է Եվրոպայի չեմպիոն։ Կունցը տիրապետում է յուրահատուկ ռեկորդի։ Նրա գլխավորած Գերմանիայի հավաքականը անընդմեջ 25 հանդիպման ընթացքում չի կրել ոչ մի հանդիպման ընթացքում (20 հաղթանակ, 5 ոչ-ոքի)։

## Ձեռքբերումներ
* ԳՖՀ-ի Չեմպիոն՝ 1990/91
* Գերմանիայի Գավաթի մրցանակակիր` 1989/90
* Գերմանիայի Սուպերգավաթի մրցանակակիր՝ 1991
* Եվրոպայի Չեմպիոն` 1996

## Ելույթների վիճակագրություն

## Ծանոթագրություններ

## Արտաքին հղումներ
* Վիճակագրություն խաղացող է FußballDaten.de (այն.)
* Անձնագիրը Transfermarkt.de , 

Կատեգորիա:Բեշիկթաշի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կատեգորիա:Արմինիայի ֆուտբոլիստներ
Կատեգորիա:Բոխումի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Յուրդինգենի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Գերմանացի ֆուտբոլային մարզիչներ
Միշել Մոնագան

**Միշել Լինն Մոնագան** (անգլ. Michelle Lynn Monaghan, ), ամերիկացի դերասանուհի։

## Կենսագրություն
Մոնգանը ծնվել է Ուինտրոպում (Այովա), Շորոն և Բոբա Մոնգանների ընտանիքում։ Նա ունի երկու ավագ եղբայր՝ Բոբը և Ջոնը։ Ուսումն ավարտել է 1994 թվականին։ Դրանից հետո տեղափոխվել է Չիկագո՝ Կոլումբիական քոլեջի լրագրության բաժնում սովորելու համար։ Նույն ժամանակահատվածում աշխատել է նաև մոդել ԱՄՆ-ում, Միլանում, Սինգապուրում, Տոկիոյում և Հոնկոնգում։

## Անձնական կյանք
2005 թվականի օգոստոսից Միշելը ամուսնացած է նկարիչ-գծագրող Փիթեր Ուայթի հետ, ում հետ նա հանդիպել է ամուսնությունից հինգ տարի առաջ։ Նրանք ունեն երկու երեխա. աղջիկ՝ Ուիլլոու Քետրին Ուայթը (ծնվ. 05.11.2008) և տղա՝ Թոմմի Ֆրենսիս ՈՒայթը (ծնվ.30.10.2013):

#### Առողջական խնդիրներ
2011 թվականի հոկտեմբերին Միշելը տեղեկանում է, որ ունի մաշկի քաղցկեղ, որը նա կարողանում է հաղթահարել։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Քսերովունոս

**Քսերովունոս** (, ), գյուղ Կիպրոսի Հանրապետության Նիկոսիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Գյուղը սկսած 1974 թվականից բնակեցված է հիմնականում թուրք կիպրացիներով, որոնց թիվը գյուղում չի անցնում 420-ից (2006)։

## Բնակչություն

## Ծանոթագրություններ

Կատեգորիա:Կիպրոսի գյուղեր
Կատեգորիա:ՀԿԹՀ գյուղեր
Կատեգորիա:Նիկոսիայի շրջանի բնակավայրեր
Էրիսեյրա

**Էրիսեյրա** (), բնակավայր և շրջան Պորտուգալիայում, մտնում է Լիսաբոնի շրջանի կազմի մեջ։ Հանդիսանում է Մաֆրա մունիցիպալիտետի բաղկացուցիչ մասը։ Գտնվում է Մեծ Լիսաբոն խոշոր քաղաքային ագլոմերացիայի կազմի մեջ։ Ըստ հին վարչակազմական բաժանման՝ մտել է Էշտրեմադուրա պրովինցիայի կազմի մեջ։ Մտնում է Մեծ Լիսաբոն տնտեսա֊վիճակագրական ենթաշրջանի կազմի մեջ, որն էլ իր հերթին մտնում է Լիսաբոնի շրջանի մեջ։ ԲՆակչությունը 10 260 մարդ է 2011 թվականի դրությամբ։ Զբաղեցնում է 12,19 կմ² տարածք։

Շրջանի հովանավորը Պետրոս առաքյալն է ()։

## Պատմություն
Շրջանը հիմնադրվել է 1855 թվականին։

## Աշխարհագրություն
Բնակավայրի հյուսիսային սահմանում գտնվում է *Կոքսոսի ճեղք* վայրը, որը հայտնի է որպես սերֆինգի լավագույն վայրերից մեկը Եվրոպայում, շրջան չէ սկսնակների համար։ Շրջանը բաղկացած է մի շարք բնակավայրերից, ինչպիսիք են Բայրո Արսենիո Ամադեուն, Կալկադինյա Պրետան, Էրիսեյրան, Ֆոնտե Բոան, Ֆոնտե Բոա դոս Նաբոսը, Լապա դե ՍԵռան, Պինյալ դե Ֆրադեսը և Սեյսյալ։

## Տնտեսություն
thumb|right|235px||Էրիսեյրա հյուրանոց
Էրիսեյրայում է գտնվում Պորտուգալիայի սերֆինգի առաջին և մեծագույն ակումբը/ասոցիացիան՝ Էրիսեյրա Սերֆինգի ակումբը։ Այն ձևավորվել է 1993 թվականին, զարգացել է Էրիսեյրա Ռազմա֊ծովային ակումբի սերֆինգի միավորից, ինչը տարիների ընթացքում դարձել է սերֆինգի լոկալ, տարածաշրջանային և ազգային մրցությունների վայր։ Բացի այդ՝ ՍԵրֆինգի ակումբը հիմնել է դպրոց տեղացի մարզիկներին արհեստավարժ դարձնելու և զբոսաշրջիկներին, ովքեր ցանկանում են սերֆինգ սովորել, ուսանելու համար։

## Այլ տեսարժան վայրեր
thumb|180px | Ձկնորսի ծովափ
* Ռիբամար։ Հայտնի է ծովամթերքներով։
* Ձկնորսական նավահանգիստ։ Հայտնի է ավանդական ձկնորսական նավակներով։
* Ֆերնաս։ Հայտնի է մայրամուտներով։ 
* Հարավային ծովափ։ Վերջինս հայտնի է մայրամուտի և լողափի համայնապատկերով։


Պատկեր:Praia da Ericeira ,norte.JPG
Պատկեր:Ericeira - Praia dos pescadores.JPG


## Ծանոթագրություններ

* 

## Արտաքին հղումներ
* Պաշտոնական կայք 
* Էրիսեյրայի ֆիլհարմոնիան 
* էրիսեյրա բլոգ 

Կատեգորիա:Պորտուգալիայի բնակավայրեր
Լեֆկոշայի շրջան

thumb|Լեֆկոշայի շրջանի տեցադրությունը ինքնահռչակ Հյուսիսային Կիպրոսի Թուրքական Հանրապետություն կոչվող երկրում։

Լեֆկոշա (, ), շրջան դե-ֆակտո անկախ Հյուսիսային Կիպրոսի Թուրքական Հանրապետությունում։ Այն բաժանված է 2 մասերի՝ Լեֆկոշա շրջան և Դեգիրմենլիկ շրջան։ Բնակչությունը կազմում է 97,293 մարդ՝ 2011 թվականի տվյալներով, իսկ տարածքը կազմում է 502,19 քառ կմ։ Կառավարիչը ազգությամբ թուրք Քեմալ Դենիզ Դանան է։

## Ծանոթագրություններ

Կատեգորիա:Հյուսիսային Կիպրոսի շրջաններ
*
Նումանջի ազգային պարկ

**Նումանջի ազգային պարկ** ()՝ գտնվում է Ավստրալիական մայրաքաղաքային տարածքի հարավարևմտյան մասում։ Պարկը սահմանակցում է Կոսցյուշկո ազգային պարկին, որը գտնվում է Նոր Հարավային Ուելսում։

Նումանջի պարկը Կանբեռայից 40 կմ հարավ-արևմուտք է, ընդհանուր մակերեսը 1058 քկմ, որը կազմում է Ավստրալիական մայրաքաղաքային տարածքի մոտավոր 46%:Այն հիմնադրվել է 1984 թվականի նոյեմբերի 7-ին, 2008 թվականին պարկը ընդգրկված է եղել Ազգային ժառանգության ցանկում Ավստրալիական թիվ 11 այլ ազգային պարկերի և արգելավայրերի հետ որոնք գտնվում են Ավստրալիական Ալպերի տարածաշրջանում։
Պարկը պաշտպանում Ավստրալիական Ալպերի հյուսիսիային մասը իր տպավորիչ գրանիտային լեռները։ Պարկի լանդշաֆտը տատանվում է ձյունառատ անտառներից մինչև ալպիական մարգագետիներ։ Բազմազան է նաև կենդեանական աշխարհը, այստեղ հաճախ հանդիպում են արևելյան մոխրագույն կենգուրու, ռոզելի և սև ագռավ, սուլող ագռավ։ Կանբեռայի ջրի օգտագործման 85% ապահովում է պարկի ջրահավաք ավազանը։ Այս ենթալպյան տարածաշրջանում եղանակը տատանվում է ցուրտ ձմեռային գիշերներից մինչև ջերմ ամառան օրերի, որը կարող է փոփոխվել շատ արագ։ Ձյուն սովորաբար գալիս է ձմռան ընթացքում Բիմբերի և Բրինդաբելլա ագարակների շրջակայքում և պարկի մյուս շրջաներում էլ ձյունը հազվադեպ չէ։ Ամենաբարձր կետը Բիմբերի գագաթն է 1911 մ, որը համարվում է նաև ամենաբարձր կետը Ավստրալիական մայրաքաղաքային տարածքի։
ձախից|մինի|Յանկի Հետ
«Նումանջի» անվանումն առաջացել է տեղի բնիկների անունից, նրանք ապրում էին Կանբեռայից հարավ-արևմուտք շուրջ 21 հազար տարի։ Պարկում շատ են աբորիգենների կողմից ստեղծված տեսարժան վայրերը, բացառություն է կազմում «Յանկի Հետ», որը ստեղծվել է ավելի քան 800 տարի առաջ։ Տարածքը ունի մեծ մշակութային նշանակություն աբորիգենների համար։ 2001 թվակինի ապրիլին տեղական համայնքի ներկայացուցիչները կնքեցին համաձայնություն Ավստրալիական մայրաքաղաքային տարածաշրջանի կառավարության հետ ճանաչելով բնիկների ավանդական կապը տարածքի հետ և իրենց պարտքը նախնիների առաջ լինել պահապաները տարածքի։ Ստեղծվել է համաձայնագիր համատեղ ղեկավարել պարկը։ Առաջինը եվրոպացիներով բնակեցվել է 1830 թվականներից և մաքրել են հովիտը գյուղատնտեսության համար միայն լեռներում են պահպանվել անտառներ։

## Ծանոթագրություններ

Կատեգորիա:1984 հիմնադրումներ Ավստրալիայում
Կատեգորիա:1984 հիմնադրված բնության հատուկ պահպանվող տարածքներ‎
Կատեգորիա:Ավստրալիայի ազգային պարկեր
Կատեգորիա:Կատեգորիա ԲՊՀՄ II
Նիկոլայ Բերձենիշվիլի

**Նիկոլայ (Նիկոլոզ) Ալեքսանդրի Բերձենիշվիլի** (, ), վրացի խորհրդային պատմաբան, Վրացական ԽՍՀ Գիտությունների ակադեմիայի ակադեմիկոս (1944), Վրացական ԽՍՀ գիտության վաստակավոր գործիչ (1946)։

Աշխատությունները նվիրված են Վրաստանի միջնադարյան պատմությանը։ Ուսումնասիրել է ֆեոդալական հարաբերությունների ծագումը և զարգացումը, միջնադարյան Վրաստանի պետական կառուցվածքը, հողատիրության ձևերը, հասարակական հաստատությունները, ռուս-վրացական հարաբերությունները։ Հրատարակել է Վրաստանի պատմությանը վերաբերող փաստաթղթերի ժողովածուներ։

## Ծանոթագրություններ

Կատեգորիա:Վրացի պատմաբաններ
Կատեգորիա:Խորհրդային պատմաբաններ
Կատեգորիա:Թբիլիսիի պետական համալսարանի շրջանավարտներ
Կատեգորիա:Պատմական գիտությունների դոկտորներ
Կատեգորիա:Վրաստանի գիտությունների ազգային ակադեմիայի ակադեմիկոսներ
Կատեգորիա:20-րդ դարի պատմաբաններ
Կատեգորիա:ԽՄԿԿ անդամներ
Կատեգորիա:Վրացի գիտնականներ
Կատեգորիա:Վրացի ակադեմիկոսներ
Կատեգորիա:Վրացական ԽՍՀ գիտության վաստակավոր գործիչներ
Վերա Մենչիկ

**Վերա Ֆրանցևնա Մենչիկ**,( , ), (), շախմատի պատմության մեջ առաջին աշխարհի չեմպիոնուհին (1927 - 1944 թվականներ)։

## Կենսագրություն
Ծնվել է 1906 թվականի մարտի 1-ին Ռուսաստանում՝ անգլուհու և չեխի ընտանիքում։ Շախմատ խաղալ սովորել է 9 տարեկանում։
1921 թվականին (15 տարեկանում) ծնողների հետ տեղափոխվում է Անգլիա, որտեղ շուտով դառնում է Հասթինգսի շախմատային ակումբի անդամ։ 1925 թվականին երկու մրցամարտում, նույն հաշվով (3:2), հաղթում է Մեծ Բրիտանիայի չեմպիոնուհի՝ Պրայս Էդիթին։ 1926-1927 թվականներին հաղթել է Մեծ Բրիտանիայի կանանց բաց առաջնություններում։

1927 թվականին հաղթել է Լոնդոնի առաջին աշխարհի կանանց առաջնությունը +10=1 հաշվով։ Հետագայում բազմիցս և համոզիչ կերպով պահպանել է իր տիտղոսը բազմաթիվ մրցաշարերում (Համբուրգ՝ 1930, Պրահա՝ 1931, Ֆոլկստոն՝ 1933, Վարշավա՝ 1935, Ստոկհոլմ՝ 1937, Բուենոս Այրես՝ 1939), ինչպես նաև Ս. Գրաֆի հետ մրցամարտերում (Ռոտերդամ՝ 1934 և Զեմերինգ՝ 1937)։ Մինչև իր կյանքի ավարտը մնացել է աշխարհի չեմպիոնուհի։

1929 թվականին հանդես է եկել տղամարդկանց մրցաշարում։ Այդ մրցաշարից առաջ, որին նա հադես է գալիս (Կարսլբադում), վիեննացի վարպետ Լլբերտ Բեկկերը առաջարկել է հիմնադրել «Վերա Մենչիկի ակումբ», որի կազմում կընդգրկվեն Մենչիկին պարտվող տղամարդիկ։ Ակումբի առաջին անդամը դարձավ հենց ինքը՝ Բեկկերը, բացի նրանից պարտվեց նաև Ֆրիդրիխ Զեմիշը։ «Վերա Մենչիկի ակումբ» ընդգրկվեցին նաև Էդգար Կոլլեն, Մաքս Էյվեն, Ժակ Միզեսը, Սամուել Ռեշևսկին, Միր Սուլթան Խանը և 1920-1930 թվականների այլ հայտնի շախմատիստներ։ Վերա Մենչիկը տղամարդկանց առաջնություններում լավագույն արդյունք ցուցաբերել է 1929 թվականին՝ Ռամսգիթում, կիսելով երկրորդ տեղը Ակիփ Ռուբինշտեյնի հետ և հետ մնալով հաղթողից՝ Խոսե Ռաուլ Կապաբլանկայից ընդամենը կես միավորով։ Այս մրցաշարում նա կարողացել է նաև առաջ անցնել իր ուսուցիչ՝ Գեզա Մարոցիից։ 1934 թվականին նա գրավեց երրորդ տեղը առաջ անցնելով Ռուդոլֆ Շպիլմանից և Միլանա Վիդմարից։

Տղամարդկանց մրցաշարերի 487 պարտիաներից 147-ում նրան հաջողվել է հաղթել, նույնքան պարտիաներում խաղալ ոչ-ոքի։ Մենչիկի ամենահաջողված մրցաշարերից է համարվում Մոնտեվիդեոյում, Մարիբորում և Ռամսգիտթում խաղացած մրցաշարերը։  1942 թվականին նա հաղթել է գերմանացի գրոսմայստեր Միզեսին.:

Վերա Մենչիկը զոհվել է 1944 թվականի հուլիսի 27-ին Լոնդոնում, իր մոր և քրոջ՝ Օլգայի հետ (նույնպես շախմատիստուհի և կանանց աշխարհի առաջնությունների մասնակից։ Բարձրագույն ձեռքբերումը համարվում է 4-րդ տեղը), գերմանացիների ռմբակոծության հետևանքով։

Վերա Մենչիկի անունով կոչվում է գավաթը, որը հանձնում են կանանց Համաշխարհային Օլիմպիադայի հաղթող թիմին (հանձնվում է 1957 թվականից)։

## Գրականություն
* Быкова Е. И., Вера Менчик, М., 1957.
* Шахматный словарь
* Шахматы. Энциклопедический словарь
* *Флор С.* Легендарная Вера Менчик. // «64 — Шахматное обозрение». — 1983. — № 4. — С. 21

## Արտաքին հղումներ
* Մենչիկի պարտիաները Chessgames բազայում
* Մենչիկի պարտիաները 365chess.com կայքում

## Ծանոթագրություններ

Կատեգորիա:Շախմատի աշխարհի չեմպիոնուհիներ
Կատեգորիա:Չեխ շախմատիստներ
Կատեգորիա:Լոնդոն քաղաքում մահացածներ
Կատեգորիա:Շախմատի կանանց գրոսմայստերներ
Կատեգորիա:Անձինք նամականիշերի վրա
Կարապետ Ափինյան

**Կարապետ Գևորգի Ափինյան** (), հրատարակիչ, խմբագիր, մանկավարժ։

## Կենսագրություն
Ավարտել է Էջմիածնի Գևորգյան ճեմարանը (1894)։ Զբաղվել է մանկավարժությամբ (1894–1944)։ Հրատարակել է «Շիրակ» պատի և գրպանի օրացույցները՝ 1899–1921 թվականների համար։ 1902–1907 թվականներին հրատարակել է «Ալեքսանդրոպոլսկիե օբյավլենիյա» («Александропольские объявления») ռուսական թերթը։ Խմբագրել և հրատարակել է «Ախուրյան» օրաթերթը (1907–1914)։ Գրել է հրապարակախոսական հոդվածներ, «Ս․ էջմիածնի հիմնարկության 1600-ամյակը» (1902) ուսումնասիրությունը։

## Ծանոթագրություններ

Կատեգորիա:Հայ հրատարակիչներ
Կատեգորիա:Հայ խմբագիրներ
Կատեգորիա:Հայ ուսուցիչներ
Զարգացման միջազգային ասոցիացիա

**Զարգացման միջազգային ասոցիացիա**, **ԶՄԱ** (), վարկային կազմակերպություն, որը մտնում է Համաշխարհային բանկի խմբի կազմի մեջ։ Ստեղծվել է 1960 թվականին։

## Պատմություն
* Կազմակերպությունը հիմնադրվել է 1960 թվականի սեպտեմբերի 24-ին։ Նրա սկզբնական ֆինանսավորումը կազմել է 912,7 միլիոն դոլար և ծագել է 15 անդամ երկրներից։
* ԶՄԱ֊ն առաջին վարկը տրամադրել է 1961 թվականի մայիսի 12-ին Հոնդուրասին մայրուղու բարելավման նպատակով։ Վարկը կազմել է 9 միլիոն դոլար
* 1962 թվականի սեպտեմբերի 17֊ին ԶՄԱ֊ն առաջին վարկն է տրամադրել կրթության նպատակով։ Գումարները տրամադրվել են Թունիսում դպրոցների կառուցման համար։ Վարկի չափը կազմել է 5 միլիոն դոլար և տրվել է 50 տարի ժամկետովР։
* 1973 թվականի ապրիլին Լատինական Ամերիկայում առաջին անգամ կատարվել է երկրաջերմային էլեկտրակայանի ֆինանսավորում

## Գործունեություն
250px|thumb|left|Վարկեր Վերակառուցման և զարգացման միջազգային բանկի և Զարգացման միջազգային ասոցիացիայի կողմից 2005 թվականին
Կազմակերպության նպատակը ամենաաղքատ երկրներին օգնության ցուցաբերումն է՝ ի հաշիվ անդամ երկրների կամավոր նվիրաբերումների։ Վարկ ստանալու իրավունքը ունեն այն երկրները, որոնց բնակչության մեկ շնչի հաշվով ՀՆԱ֊ն չի գերազանցում $1165֊ը։ ԶՄԱ֊ն նաև օգնություն է ցուցաբերում այն երկրներին, որոնք չեն համապատասխանում վարկ ստանալու չափանիշներին, սակայն չունեն Վերակառուցման և զարգացման միջազգային կողմից վարկ ստանալու հնարավորություն։ Ներկայումս ԶՄԱ֊ի կողմից վարկ ստանալու չափանիշներին համապատասխանում են 80 երկրներ, որոնցից 39-ը գտնվում են Աֆրիկայում։

ԶՄԱ֊ն անտոկոս 20,35,40֊ամյա մարման ժամկետով վարկեր է տրամադրում։ ԶՄԱ֊ի անդամներ են 173 պետություններ։ ԶՄԱ֊ի գործունեության ընթացքում այն ավելի քան 220 միլիարդ դոլարի վարկ է տրամադրել։

## Անդամակցություն
Զարգացման միջազգային ասոցիացիայի անդամներ են ՄԱԿ֊ի 172 անդամ պետություններ և Կոսովոյի Հանրապետությունը։

ԶՄԱ֊ի կազմի մեջ չեն մտնում․ Անդորրան, Անտիգուա և Մարբուդան, Բահրեյնը, Բելառուսը, Բրունեյը, Բուլղարիան, Կուկա կղզին, Կուբան, Ճամայկան, Լիխտենշտեյնը, Մալթան, Մոնակոն, Նամիբիան, Նաուրուն, Նիուեն, Հյուսիսային Կորեան, Կատարը, Սան Մարինոն, Սեյշելյան կղզիները, Սուրինամը, Թուրքմենստանը, Ուրուգվայը, Վատիկանը և Վենեսուելան։

ԻՆչպես նաև չճանաչված և մասամբ ճանաչված պետությունները՝ բացի Կոսովոյի հանրապետությունից, ԶՄԱ֊ի անդամ չեն հանդիսանում։

## Ծանոթագրություններ

## Աղբյուրներ
* ԶՄԱ֊ի պաշտոնական կայք
* Егоров А.В. "Международная финансовая инфраструктура", М.: Линор, 2009. ISBN 978-5-900889-28-3
* Моисеев А.А. "Международные финансовые организации. Правовые аспекты деятельности", М.: Омега-Л, 2006. ISBN 5-98119-503-7
* Красавина Л.Н., Былиняк С.А., Смыслов Д.В. "Международные валютно-кредитные и финансовые отношения", 2003, ISBN 978-5-297-02117-4

Կատեգորիա:ԱՄՆ-ի համաձայնագրեր
Կատեգորիա:Համաշխարհային բանկի խումբ
Կատեգորիա:ՄԱԿ
Կատեգորիա:Միջազգային տնտեսական կազմակերպություններ
Կատեգորիա:Միջազգային ֆինանսական կազմակերպություններ
Կատեգորիա:Պայմանագրով հիմնադրված միջկառավարական կազմակերպություններ
Կասանդրայի լեռնանցք (ֆիլմ)

**Կասանդրայի լեռնանցք** (), ֆիլմ֊աղետ՝ նկարահանված 1976 թվականին։ Այն պատմում է ուղևորներով լեցուն Ժնև֊Ստոկհոլմ գնացքի զավթման մասին։ Գնացքը դատապարտված էր ընկնելու անդունդը։

## Սյուժե
Ահաբեկիչները մուտք են գործում Առողջապահության համաշխարհային կազմակերպության շտաբ֊բնակարանը, որը գտնվում է Ժնևում։ Թիկնապահների հետ կրակահերթի ժամանակ նրանք պատահմամբ կոտրում են մի բեռնարկղ, որում գտնվում են մահացու հիվանդության բակտերիաներ։ Հանցագործներից մեկին հաջողվում է փախուստի դիմել և նստել արագընթաց գնացքը, որն ուղևորվում էր Ժնևից դեպի Ստոկհոլմ։ Նրա հետ գնացքում է հայտնվում ու արագ տարածվում ուղևորների շրջանում քիչ հետազոտված հիվանդությունը, որը հետագայում կստանա թոքային ժանտախտ անվանումը։

Ամերիկյան բանակի գնդապետ Մաքենզին, ում հանձնարարված է վերահսկել իրավիճակը, որոշում է կայացնում գնացքը կարանտին անցնելու նպատակով ուղղել դեպի կիսալքված Յանով կայարանը։ Այդ կայարանի հարևանությամբ պատերազմի ժամանակ գտնվել է համակենտրոնացման ճամբար։ Դեպի այդ կայարան հասնելու ուղին անցնում է կիսաքանդված մի կամուրջով, որն ըստ հավանականության, կփլուզվեր, եթե նրա վրայով անցներ երկաթուղային շարժակազմը։ Արդյունքում բոլոր ուղևորները դատապարտվելու էին մահվան։

Այս հեռանկարը հայտնի է դառնում ուղևորներին։ Գնացքում տեղափոխման ժամանակ շատ ուղևորներ առողջանում են թթվածնի բաց բալոնների հետևանքով։ Քիչ դեր չի խաղում այստեղ ֆիլմի գլխավոր հերոս Հարիսը՝ հանճարեղ նյարդավիրաբույժը։ Բայց այս փաստը չի կանգնեցնում Մաքենզիին, ով ցանկանում էր որ Կենտրոնից հիվանդության բացիլի տարածումը չտարածվի ամենուր։ Գնացքում կռիվ է բռնկվում ուղևորների և ԱՀԿ֊ի զինվորների միջև։

Գնացքում էր նաև թմրանյութեր տարածող Նավարոն, ով այս անգամ հերոինի մեծ խմբաքանակ էր տեղափոխում։ Վերջինս սկզբում փորձում է գրավել կառավարման վահանակը և հետո փորձում հասնել մեքենավարի խցիկին։ Բայց ապարդյուն են անցնում նրա ջանքերը, քանի որ զինվորներից մեկը սպանում է նրան։

Արդյունքում ուղևորները պայթեցնում են գազի բալոնները։ Գնացքը անջատվում է մասերի ու արդյունքում դիմացի վագոնները ընկնում են անդունդը։ Իսկ վերջին վագոններին հաջողվում է ձեռքի արգելակով կանգնեցնել գնացք։

## Հետաքրքիր փաստեր
* Ֆիլմում ցուցադրված կամուրջը կոչվում է Գարաբի ուղանցույց, որը կառուցվել է 1881—1884 թվականներին Գյուստավ Էյֆելի կողմից։ Այն ունի 130 մետր բարձրություն և 564,6 մետր երկարություն։ Այսօր էլ այն ծառայում է իր նպատակին։
* Ֆիլմում նկարահանվել է նաև Լի Ստրասբերգը, ով կինոէկրաններին հայտնվել է խիստ հազվադեպ։

## Դերերում

## Ծանոթագրություններ

## Արտաքին հղումներ
* The Cassandra Crossing *Turner Classic Movie* կայքում.
* 

Կատեգորիա:1970-ականների անգլերեն ֆիլմեր
Կատեգորիա:1976 ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական թրիլեր ֆիլմեր
Կատեգորիա:Իտալական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Գերմանական անգլերեն ֆիլմեր
Կատեգորիա:1970-ականների բրիտանական ֆիլմեր
Սայպան

**Սայպանը** () Հյուսիսային Մարիանյան կղզիների մայրաքաղաքն է, որը գտնվում է Մարիանյան կղզիների կղզեխմբին պատկանող համանուն կղզու վրա։ Բնակչության թիվը քաղաքում կազմում է 48 հազար մարդ, իսկ խտությունը՝ 540․71/կմ2 (ըստ 2010 թվականի)։

## Ծանոթագրություններ

Կատեգորիա:ԱՄՆ-ի ստրատոհրաբուխներ
Կատեգորիա:Հյուսիսային Մարիանյան կղզիների կղզիներ
Կատեգորիա:Հյուսիսային Մարիանյան կղզիների հրաբուխներ
Կատեգորիա:Հյուսիսային Մարիանյան կղզիների մունիցիպալիտետներ
Կատեգորիա:Նախկին գերմանական գաղութներ
Կատեգորիա:Սայպան
Կատեգորիա:Օվկիանիայի երկրների ստորաբաժանումների մայրաքաղաքներ
Կատեգորիա:Օվկիանիայի մայրաքաղաքներ
Գեորգի Բերեգովոյ

**Գեորգի Տիմոֆեևիչ Բերեգովոյ** (, , ), խորհրդային տիեզերագնաց–օդաչու, ավիացիայի գեներալ–մայոր (1968 թ.), Խորհրդային Միության կրկնակի հերոս (1944 և 1968), ԽՍՀՄ վաստակավոր փորձարկող օդաչու (1961 թ.)։

Ավարտել է Լուգանսկի զինվորական օդաչուական դպրոցը (1941 թ.), մասնակցել Երկրորդ համաշխարհային պատերազմին։ 1956 թվականին ավարտել է Ռազմա–օդային (այժմ՝ Դագարինի անվան) ակադեմիան։ ԽՍՀՄ տիեզերագնացների ջոկատում ընդգրկվել է 1964 թվականին։ 1968 թվականի հոկտեմբերի 26–30-ին Բերեգովոյ «Սոյուզ-3» տիեզերանավով Երկրի շուրջ կատարել է 64 պտույտ (95 ժ տևողությամբ)՝ երկու անգամ մոտենալով «Սոյուզ–2» տիեզերանավին։

Պարգևատրվել է Լենինի երկու շքանշանով, այլ շքանշաններով ու մեդալներով։

## Ծանոթագրություններ

Կատեգորիա:Խորհրդային տիեզերագնացներ‎
Կատեգորիա:Խորհրդային տիեզերագնաց-օդաչուներ
Կատեգորիա:Նովոդևիչյան գերեզմանատանը թաղվածներ
Կատեգորիա:Անձինք նամականիշերի վրա
Կատեգորիա:ԽՄԿԿ անդամներ
Կատեգորիա:Ռուս ռազմական գործիչներ
Կատեգորիա:Ռուս քաղաքական գործիչներ
Կատեգորիա:Սոցիալիստական աշխատանքի հերոսներ
Կատեգորիա:Խորհրդային հուշագիրներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:ԽՄԿԿ 25-րդ համագումարի պատվիրակներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:Խորհրդային ռազմական գործիչներ
Կատեգորիա:ԽՍՀՄ ԳԽ 8-րդ գումարման պատգամավորներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:Խորհրդային Միության կրկնակի հերոսներ
Կատեգորիա:Լենինյան մրցանակի դափնեկիրներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:Կուրսկի ճակատամարտի մասնակիցներ
Կատեգորիա:Ուկրաինայի քաղաքական գործիչներ